ming030890/wiki-yue-high-quality huggingface dataset:
插圖小說

插圖小說（粵拼：caap3 tou4 siu2 syut3；英文：illustrated fiction）係指有相當數量嘅插圖嘅虛構故仔作品。
呢種作品可以算係介乎於
純文字嘅虛構故仔同
漫畫
之間。
插花 (足球)

呢篇插花 (足球)係同足球有啦掕嘅楔位文章，重未搞掂嘅。麻煩你幫手補充佢嘅內容。
插針樓

插針樓，又叫牙籤樓，係喺香港用嚟俗稱一啲地盤面積細少，而比起側邊零舍高嘅單幢式樓宇。

點解出現
插針樓通常喺舊區比較常見，因為以前啲唐樓呢啲民居都無咁高，但中間某塊地仔俾人收購重建之後，地積比又鬆咗（譬如屬於甲類嘅地盤），就會出現好似「插針」落一個鄰里嘅現象。

有咩利弊
呢排因為房屋供應不足，除咗私人發展商，政府都諗過某啲公屋咁樣起。雖然咁樣可以畀多啲人住，不過亦會引起屏風效應、交通配套不足、仕紳化諸如此類嘅問題。
插曲

插曲（英文：divertissement；法文讀音：[di.vɛʁ.tis.mɑ̃]），喺法文入面係賞心悅目嘅分心噉解，係指一段短嘅音樂或者舞蹈（插舞），通常係加嚟做修飾嘅。例如喺古典芭蕾舞劇當中，個編舞師好多時會加插一啲短、對個故仔嚟講無關痛癢嘅舞段，嚟俾啲舞蹈員展示舞技。
插花

插花（粵拼：caap3 faa1；英文：flower bouquet）係一種視覺藝術，將一啲花材適當噉修剪整理再加上優美嘅擺插設計，表現出花嘅活力同自然美感。

歷史
西方風格插花源於古埃及，早喺公元前2500年，埃及人就將睡蓮花插入樽或者碗度做餐枱嘅裝飾，又會作為禮品，或喪禮用品。至於東方風格插花嘅發源地，目前有兩種講法：第一個講法係源於印度，理由係插花首先由佛前供花而興起，佛教源於印度，不過目前未有任何足夠證據證實呢個講法嘅歷史資料；另一個講法係源於中國，理由係佛教喺傳入中國之前，民間已經有切花（古代稱為折枝花）嘅廣泛應用，呢啲係原始插花嘅意念，係插花嘅雛形。

藝術風格
東方式插花
東方式插花崇尚自然，講究優美嘅線條同自然姿態，構圖佈局高低錯落、俯仰呼應、疏密聚散、作品清雅流暢，根據植物生長嘅自然形態，有直立、傾斜同下垂等唔同嘅插花形式。
西洋式插花
西洋式插花亦稱為歐式插花，特點係注重花材嘅外形，追求塊面同群體嘅藝術魅力，作品簡潔、大方、凝練，構圖多數以對稱式、均齊式出現，色彩艷麗濃厚，花材種類多，用量大，表現出熱情奔放、雍容華貴、端莊大方嘅風格。西洋插花同中國式插花相比較強調實用同設計理念，一般較能夠融入生活之中，達到日常生活嘅裝飾效果。

花材類型
鮮花插花
全部或主要用鮮花進行插製。最有自然花材嘅美態，色彩艷麗、有花嘅香味，充滿真實嘅生命力，有強烈嘅藝術魅力，應用範圍廣泛。缺點係花要有水份養住，唔擺得太耐，成本比較高，唔適宜擺放喺較暗嘅環境之下。
乾花插花
全部或主要用自然乾嘅花或經過加工處理嘅乾燥植物材料進行插製。既能夠保持原有植物嘅自然形態美，又可以隨意染色、組合，插製之後可以長期擺放，方便管理，唔受光線嘅限制，特別適合擺放喺較暗嘅地方。缺點係唔適合長時間喺強光之下暴曬，喺潮濕嘅環境亦冇咁耐用。
人造花插花
用嘅花材係人工仿製嘅各種植物材料，包括絹花、滌綸花等，有仿真性嘅，亦有隨意設計同着色嘅，種類繁多。人造花嘅特點係色彩艷麗、變化豐富、容易造型，容易清潔，可以擺放較長嘅時間。
拉巴尼

拉巴尼（1940年9月20號—2011年9月20號）係阿富汗伊斯蘭國同阿富汗伊斯蘭共和國前總統。2011年9月20號，塔利班扮同佢和談，傾傾吓發動自殺式襲擊，佢同四個保鑣遇刺身亡。
拉巴施馬爾杜克

拉巴施馬爾杜克（？—前556年）係新巴比倫王國國王，前556年在位。
拉尼娜現象

拉尼娜現象（西班牙文：La Niña）係厄爾尼諾現象嘅相反氣候現象，屬厄爾尼諾南方擺動現象東太平洋降溫嘅階段。西班牙話 La Niña 係細路女、聖女咁解，而佢嘅相反厄爾尼諾嘅西班牙話 El Niño 就即係解細路仔、聖嬰，所以拉尼娜現象又譯做反聖嬰現象。
當發生拉尼娜現象嗰陣，赤道太平洋嗰頭嘅海水會反常咁變得好凍，亦因為咁搞到全球氣溫混亂。呢種現象啱啱同厄爾尼諾現象令全球氣溫變暖相反。拉尼娜現象通常都會跟住厄爾尼諾現象出現，通常出現厄爾尼諾現象之後就會出現拉尼娜現象，而每次出現都會連續兩、三年咁出現。
1900至2020年發生過嘅拉尼娜現象。
拉巴特

拉巴特（阿拉伯文：الرِّبَاط‎ ）係摩洛哥嘅首都同埋第二大城市，全國政治、文化同埋交通中心。喺摩洛哥西北部，面向大西洋。
拉巴特都會區有180萬人，有全國重要嘅紡織業同埋建築業，自從1912年就係摩洛哥嘅首都。

歷史
拉巴特喺1146年開埠。嗰陣，穆瓦希德王朝嘅哈里發阿卜杜勒·慕敏為咗過海打伊比利亞半島，喺近海古城薩累嘅廢墟嗰度起咗拉巴特呢座城堡。
拉巴斯

拉巴斯（粵拼：laai1 baa1 si1；西班牙文：La Paz，字面意思「和平」）係玻利維亞實際上嘅首都。
2016年12月7號，佢成為第三屆廣州國際城市創新獎嘅5個得獎城市之一。
拉布度多狗

拉布度多狗（Labradoole，/ˈlæbrəduːdəl/）係由拉布拉多狗同標準或微型貴婦狗交配而成。個名至少可以溯源到1955年。
拉布

拉布，又叫冗長演說、冗長辯論，係議員喺議會利用議事程序，延遲或押後一啲佢哋反對嘅議案。呢啲行動包括用拖延動議、特登缺席令到唔夠法定人數開會、陳述一啲超長或冇意義嘅演說。
而議會議長運用權力去中止拉布嘅手法，就稱之為「剪布」。

美國
喺美國參議院，當一啲少數派唔夠票否決佢哋反對嘅議案時會採用嘅策略。
美國參議院喺1917年加入規程終結辯論，之後再喺1949年、1959年同埋1975年修訂過。而家就需要整個參議院議席五份三人或以上先可以終結辯論。雖然對拉布有咁嘅限制，但拉布依然有機會發生。

加拿大
2011年6月，加拿大國會，加拿大新民主黨（NDP）議員發起成 58 鐘頭嘅拉布，103 NDP 議員每人發言 20分鐘再加 10分鐘嘅問答環節，以拖延通過郵務工人復工議案
，NDP 指議案影響集體談判權。最後通過議案。

香港
香港立法會第一次拉布係喺1999年12月1號，建制派議員為咗通過解散民選嘅市政局同區域市政局嘅草案，由民建聯嘅譚耀宗同埋曾鈺成發起。嗰日，《提供市政服務（重組）條例》進行二讀，條例志在解散有民選成分嘅市政局同埋區域市政局。因為部分建制派議員缺席，引致唔夠票數支持議案。建制派同埋當時嘅政制及內地事務局局長孫明揚發起拉布，令到議案要喺第二日先至投票，等之前缺席嘅可以投票。雖然泛民主派譴責拉布，民建聯議員劉江華為行動辯護，佢話「（拉布）喺一個議會嚟講，係完全可以接受嘅。」
「“拉布戰”係乜？就係策略。當時打“拉布戰”嘅人，就係想等有一、兩個人頂唔順而離開，咁就成功啦。咁同今日有啲人想速戰速決，喺策略上有乜唔同呢？反過來講，如果有啲人想拖延，等埋兩個人返黎，咁為咗等人返黎而打“拉布戰”，咁又有乜唔同呢？呢個完全係一個策略嘅問題。喺一個議會來講，係完全可以接受嘅
。」
香港立法會第二次拉布係由2009年12月至2010年1月，財務委員會申請廣深港高速鐵路香港段撥款引用過。議員透過不停發問拖延。會議由2009年12月18號開始，再喺2010年1月8、15同16號續會。
第三次拉布係喺2012年5月，由人民力量兩名立法會議員黃毓民同埋陳偉業，喺議案《2012年立法會（修訂）條例草案》會議裏面，一齊提出一千三百幾條修訂。
第四次拉布係喺2012年10月至2012年12月7號，立法會嘅財務專員會審議長者生活津貼，社民連嘅梁國雄「拉布」，要政府消除「長者生活津貼」嘅資產審查嘅規定。梁國雄話會喺下年嘅《2013年撥款條例草案【修訂】》中拉布。
第五次拉布係喺2013年5月，由人民力量同埋社民連在內嘅三名立法會議員梁國雄、陳偉業、陳志全同埋獨立議員黃毓民，喺議案《2013年撥款條例草案》，要求推動全民退休保障同埋「派錢一萬」，政府話如果立法會唔喺5月15號嘅「死線」前「剪布」，就暫停對醫管局同大學嘅撥款。之後曾鈺成喺5月13號決定引用議事規則同埋依據兩條《基本法》條文作「剪布」，喺5月14號中止辯論同埋開始表決710項修訂。
第六次拉布係喺2014年5月。
由於香港特區政府立法會係唔完全民主選舉制度下產生，條例政策推出有時唔能夠表達市民訴求，拉布方法可算係民選議員抗爭手法嘅一種。

西班牙
加泰隆尼亞議會，反對獨立議員喺 2017年9月6號用咗十一個鐘頭阻撓獨立公投。

世界紀錄
最長嘅拉布記錄係南韓反對派議員為阻延國會通過一項反恐法案，由2016年2月23號起拉布192個鐘頭，打破世界紀錄。
之前最長嘅拉布發言記錄係南卡羅萊納州參議員 Sen. Strom Thurmond 喺1957年8月嘅發言。因為佢反對公民權限制而唔停講咗24個鐘頭18分鐘。自從有咗終結辯論嘅規程後，喺1964年一班南部州份嘅參議員拖延一條有關公民權嘅法案辯論，一共拉布75個鐘。
廣州市電子信息學校

初期一直冇呢間學校，直到1980年，學校正式接手舊時96中而正式開辦，初期用過廣州市電子職業高級中學個名喺越秀區海珠南路三府前20號入面開搞。1988年，學校搬到洛杉矶41號繼續辦。1996年國家級重點職業高中評選入面，一次評選入咗圍。1999、2003年嘅複評都認咗係國家級重點中等職業學校。1999年10月，學校改名做廣州市電子信息學校。
廣州市鐵二中學

2006年：學校改名做廣州市鐵二中學，同年3月升級成為廣州市一級學校。
2017年1月7號：越秀區教育局為咗整合越秀區當地嘅教育資源，將隔籬嘅鐵四小合併埋，初步改名做「廣州市第七中學鐵鷹校區」。
2017年7月7號朝早10點：隨住學校散學典禮正式結束兼放學後，原有校區連同隔籬嘅鐵四小一齊停辦，學校亦將會改成廣州市第7中學嘅一部分。
2017年9月12號：學校正式掛牌做「七中西灣校區」，即係話有住44年嘅鐵二中正式成為歷史。
廣州市長

廣州市長（粵拼：gwong2 zau1 si5 zoeng2）由中華民國十年（1921年）始設，現任市長係溫國輝。

中華民國（1921年—1938年）
孫科，1921年2月15號，廣州市政廳正式成立，孫科係第一任市長
吳飛，1922年7月任市長
金章，1922年12月任市長
林雲陔，1923年2月8號開始做市長
孫科，1923年2月26號開始再做市長
李福林，1924年9月任市長
1925年取消市長，改為市政委員會，由委員長帶住。
伍朝樞，1925年7月，廣州市政廳改組成爲廣州市政府，實行委員會制。伍朝樞做市政委員會委員長
孫科，1926年6月任市政委員會委員長，第三次做廣州市阿頭。
林雲陔，1927年5月任市政委員會委員長
甘乃光，1927年11月任市政委員會委員長
1928年恢復市長。
林雲陔，1928年5月恢復市長制。1929年10月改成特別市。1930年6月改做省轄市。林雲陔任市長。
程天固，1931年6月任市長
劉紀文，1932年3月任市長
曾養甫，1936年8月任市長。1938年10月2號開始廣州畀日本佔領。

大日本帝國（1938年—1945年）
1938年，日本皇軍進攻廣州。1940年後，汪精衞為首中華民國南京傀儡政府
彭東原，首任廣州市長，治安維持會會長。
周化人，第二任廣州市長
陳耀祖，第三任廣州市長
周應湘，第四任廣州市長
汪屺，第五任廣州市長
張焯，第六任廣州市長

中華民國（1945年—1949年）
1945年日本投降，歸還畀中華民國，是為光復。
陳策，1945年9月中國抗日戰爭結束後，1946年1月廣州為省轄市，陳策做市長
歐陽駒，1946年6月任市長，1947年7月改做院轄市，直屬行政院
李揚敬，1949年10月6日接任市長

中華人民共和國（1949年—今）
1949年，共軍攻佔，廣州入咗中華人民共和國。
葉劍英，1949年10月28號成立廣州市人民政府，葉劍英任市長
何偉，1952年12月任市長。1953年3月12號廣州市改做中央直轄市。1955年1月1號廣州市改做廣東省轄市。同年1月15號廣州市人民政府改做廣州市人民委員會
朱光，1956年11月任市長
曾生，1960年11月任市長
文化大革命，1967年取消市長，改為革命委員會。
黃榮海，1967年3月15號成立廣州市軍事管制委員會，1968年2月21號成立廣州市革命委員會。黃榮海任軍管會、革委會主任
焦林義，1972年12月任革委會主任
楊尚昆，1979年3月任革委會主任
1981年恢復市長。
梁靈光，1981年9月任市長。1981年9月廣州市革委會改做廣州市人民政府
葉選平，1983年7月任市長
朱森林，1985年8月任市長
楊資元，1988年6月任市長
黎子流，1990年6月7日任代理市長，之後做市長
林樹森，1996年任代市長，1997年任市長
張廣寧，2003年4月任市長
萬慶良，2010年4月任市長
陳建華，2012年1月任市長
溫國輝，2016年2月任市長
廣州市鐵一中學

喺1952年10月，衡陽鐵路職工子弟中學喺廣州嘅芳村石圍塘搞咗間分校，嗰時嗌衡陽鐵路職工子弟中學廣州分校。7個月後（1953年3月）脫離衡陽鐵中而獨立兼改名做廣州鐵路職工子弟學校，後嚟又將學校搬到東山區（而家係越秀區）楊箕亦改名做廣州鐵路中學。1973年因廣州鐵路第二中學（而家係廣州市鐵二中學，2017年停辦）開辦，學校又改嗌廣州鐵路第一中學。到咗1980年，廣東省人民政府同廣州鐵路局一齊將呢間學校分別列入咗企業辦同局嘅重點中學，學校性質變成企業辦校，直到2004年先至畀咗廣州市教育局兼唔單止學校改名做廣州市鐵一中學，連性質轉成公辦中學。番禺校區喺2007年11月由廣州市人民政府決定喺番禺亞運城引入嘅項目重喺2008年8月俾廣州市教育局同市政府同意咗，2009年6月12號開始喐手起直到同年12月26號先至起好，2010年6月開始招生。到咗2014年4月10號，華南地區首間中學納米科技創新實驗室就喺廣州市鐵一中學搞好咗，甚至辦埋第一場公開課。
呢間學校喺廣州地區曾經喺1973～2017年間，試過至少有2間帶「鐵」字嘅中學。從1980年代初開始，由於先後經歷鐵三同90中合併、鐵四改名做梅花兼喺2011年停辦、鐵五改名做流花、鐵二同7中合併呢啲事，所以而家得返最後唯一帶「鐵」字嘅中學。
廣州市金融工作局

廣州市金融工作局（英文：Bureau of Financial Affairs of Guangzhou Municipality）係廣州市人民政府屬下部門。前身係廣州市人民政府金融工作辦公室。
廣州市電車公司

廣州市電車公司（粵拼：gwong2 zau1 si5 din6 ce1 gung1 si1）係中國廣東省廣州市嘅一間巴士公司，喺1962年4月1號成立，總部喺荔灣區中山八路64號。而家係廣州市第一巴士屬下嘅一間公司。

史
喺2002~2007年出現嘅電車公司巴士品種
喺1999~2013年出現嘅電車品種
内文：廣州電車
喺第一次世界大戰前後，全球好多大都市都有電車出現。喺遠東地區，香港早就喺1902年搞咗電車公司，1904年通車；而上海喺1908年3月都搞咗電車出嚟。嗰時廣州一直都冇電車，好多人都有咗「電車夢」。
喺1915年2月10號因廣東巡撫使公署落咗批文喺大沙頭工程局搞電車，原計劃喺沙面對開嘅沙基去到大沙頭嘅路線，但呢個計劃一直未實現。中共建國前，嗰時嘅市政府就試下喺盤福路附近鋪軌嚟發展有軌電車，但由於嗰時太多戰亂，材料甚至喺抗日戰爭期間，冚唪唥失嗮蹤，結果一直都冇實現。
直到1960年9月，廣州市無軌電車通車之後，廣州終於有咗屬於自己嘅電車，從而實現廣州嘅「電車夢」，嗰時凈係開通咗1條路線。而佢嘅公司喺1962年4月先至正式成立，路線就多咗3條，變成4條路線，同而家嚟比，重好少。直到1980年代初，由於電車開咗4條，凈係畀越秀、東山、荔灣三大中心老城區啲居民服務。
1986年，電車路線去到7條，跟住電車路線冧都改嗮「10X」嘅三位數樣。但由於1989年因廣州市區啲馬路越嚟越多車，搞到原先越秀公園嘅101同103號嘅電車總站搬到而家嘅機場路同廣園中路交界嗰邊，三元里村附近。而105路電車同104路電車差唔多噉行，加上客流太少嘅關係，結果105號電車開咗無耐就停咗，直到1999年先至恢復返。喺1991年，電車公司先至開始出現巴士版嘅路線。
1999~2001年，廣州市人民政府批准咗新一期嘅廣州發展規劃而搞新一輪嘅電車發展經歷，結果呢3年內，電車路線去到11條。北邊總站同東邊總站都分別改成而家嘅黃石立交同沙河附近。
2003年1月，廣州市電車公司實現咗三線跨江營運嘅歷史性突破，第一次殺入海珠區。
2004年底，廣州嘅109、110、111號電車因為廣園東路同恆福路交界嘅立交橋施工嘅關係先至縮短到恆福路總站，直到2005年秋冚唪唥先至恢復返到而家嘅天平架總站。
從2007年10月開始，由於廣州政府話要解決公交企業嘅惡性競爭同巴士公司數量越嚟越多嘅問題，開始整合巴士資源，結果呢間巴士公司同一汽巴士、新穗巴士合併咗，變成而家嘅第一巴士公司，而汽車換成第一巴士裝飾係從2007年11月13號開始刮起浪潮。直到2009年先至全面整成而家嘅第一巴士公司。
星乃葉月

星乃葉月 ，係日本嘅一個女藝人同埋配音員。
星光BC

星光BC（英文：Starlites BC）係馬爾他納沙爾嘅職業籃球球會，依家打緊馬爾他甲一籃球聯賽。
星之聲

《星之聲》（粵拼：sing1 zi1 sing1，日文：ほしのこえ）係由新海誠導演嘅2002年動畫電影。
星二代

星二代一般係指父母其中一方（或者兩個都係）係藝人嘅人。唔少星二代細細個就已經受到媒體嘅關注，佢哋當中有啲會繼承父母嘅腳步入演藝圈。
星之卡比系列

星之卡比系列（英文：Kirby、日文：星のカービィ）係HAL研究所同埋任天堂公司合力創造，用同名角色星之卡比做主角嘅電子遊戲系列，早期叫Popopo。
星京灣

星京灣（1997年6月25號—）係日本足球員，打後衞位置，效力秋田藍閃電。
星仔打官司

《星仔打官司》（阿拉伯文：کفرناحوم）係套黎巴嫩嘅電影，喺2018年5月上畫。呢套戲嘅主角係贊恩阿爾拉菲亞。
星 • 料理

《星 • 料理》（LNX x Hawker）係新加坡新傳媒私人有限公司製作，以李南星為主題同主持嘅飲食節目，喺新傳媒8頻道播出。
喺呢個節目入面，李南星會展現佢嘅私房秘方，同新加坡本地小販美食融合，創造出新穎嘅美食菜式 。李南星亦會游走新加坡唔同嘅小販美食中心，同攤販師們分享料理心得，切磋廚藝。佢仲會將唔同區域、不同口味嘅烹調方式甚至係既定賣相串聯融合。
節目本來喺2020年準備製作，但因為武漢肺炎嘅疫情而有所延遲。
擦損

擦損係指皮膚表面同粗糙表面摩擦後產生嘅傷口，比較嚴重嘅擦損會流血，亦有機會留𤶸。
擦音

擦音（粵拼：caat3 jam1；英文：fricative）係輔音嘅一類，發出呢類音嗰陣個人會迫空氣通過由兩個發聲器靠得好埋而組成嘅通道，例如 [f]（想像粵拼：f）涉及兩塊嘴唇扮演噉嘅角色。
擬亂數產生

擬亂數產生（英文：pseudorandom number generation）指啲人嘗試用電腦產生一啲類似隨機嘅數。
呢一個課題喺密碼設計（睇密碼學）上好緊要，因為完全隨機嘅數字串係最難預測嘅，攞嚟做密碼最安全。但喺現實世界當中，電腦產生嘅嗰啲所謂隨機數字唔係真係隨機嘅，例如有好多電腦程式會噉樣做：個程式內置咗一條複雜嘅方程式，當用家要求佢產生一個隨機數字嗰陣，個程式會攞嗰一刻嘅時間（隨機種子；random seed）做條方程式嘅輸入，再俾返所計出嚟嗰個數做輸出。如果條方程式夠複雜，佢所產生嘅數列望落會好似隨機嘅噉，但實際上呢串數字依然係跟住一啲決定性嘅法則運行嘅，做唔到真正嘅隨機。
擠提

擠提（bank run）係指好多人突然走去銀行提款。

原理
銀行接受客戶存款嘅時候，實際上係銀行向客戶借錢，屬於債務嘅一種。
而銀行接受存款之後，唔會單純咁將客戶嘅錢放喺個夾萬到保管，而係會將呢啲錢放出去做貸款、或者投資，以賺取當中嘅利息。所以銀行入面擁有嘅即刻攞得出嚟嘅錢並唔等於接受咗嘅存款總額。
因此，當大量存款客戶喺短時間內要求提款嘅時候，銀行未必夠錢支付呢啲提款金額。
呢個時候銀行等於無力償還債務，即係破產，呢種單純由存款引發嘅破產事件就係擠提。
擦聲而過2

《擦聲而過2》係臺灣歌手林志炫出嘅第二張現場專輯。喺2008年12月16號由炫音音樂發行。

簡介
呢隻碟收錄咗13隻歌。呢張專輯附送2004年上海演唱會DVD。呢隻碟收錄喺2008年個人演唱會道唱過嘅幾隻歌。同埋將絲蓮·迪安嘅歌《I Surrender》翻唱做中文歌《沒離開過》，同埋翻唱搖滾樂隊Steelheart嘅歌《She's Gone》中英文版。
擠迫博弈

擠迫博弈（congestion game）係博弈論上嘅一種博弈。喺一場擠迫博弈裏面，有若干件資源，每位博弈者有得揀由其中一件資源嗰度攞資源（假設件資源係對佢有價值嘅），但佢攞到嘅量係「愈多人揀由嗰件資源嗰度攞，就愈少」嘅。
擢甲里

擢甲里（粵拼：zaang6 gaap3 lei5）係廣州市越秀區一條南北走向嘅街，喺光塔街道近海珠中路嗰邊，全長258m，南邊從光塔路開始，一直向北去到中山六路嗰頭。呢條街重有兩條分岔同海珠中路、瑪瑙巷相通。

名
一種講法係，「擢甲」係阿拉伯文「巷仔」嘅音譯。
另一種講法，根據《廣州地名志》，喺南宋年間，黃勛同黃熙因兩人細個冇咗阿爸，黃勛凈一邊做嘢一邊自學來俾兩個兄弟讀書，點知兩位兄弟先後考入咗科甲而改成噉嘅名。另外呢度狀元倫文敘都喺度住過，所以條巷出名。
擦膠

擦膠，或者膠擦，亦叫擦紙膠或者擦字膠，係一種擦。呢種文具主要係用橡膠做，用嚟擦乾淨鉛筆寫出嚟嘅嘢。擦膠一般係白色，亦都有為咗靚整到唔同色，而家嘅擦膠可以係任何色。擦咗出嚟嘅碎，叫「擦膠碎」。
另外有一種擦膠，叫做沙膠，專用來擦原子筆字。原子筆墨會滲響紙嘅表層，而沙膠通常硬身，擦落好似有沙咁，可以擦得甩紙表層，連帶擦埋原子筆跡。不過，擦完通常連紙都會薄埋，唔小心重擦穿張紙。因為咁，貪方便嘅會用塗改液，改錯帶。
有時小朋友藉口話搵唔到擦膠，會用手指沾口水當擦膠，但效果就麻麻地。
喺一啲趕時間嘅情況下，好似係考試，啲人寫錯咗可能就咁用筆刪咗佢而唔用擦膠，慳返啲時間。
弊傢伙，JJ唔見咗

《弊傢伙，JJ唔見咗》（日文：ポプラン；英文：Popran）係套2022年日本電影，由上田慎一郎執導，皆川暢二、德永繪里、渡邊裕之主演。
弋江區

弋江區係中國安徽蕪湖一個市轄區，總面積64平方公里，人口13萬。
弋洋

弋洋（粵拼：jik6 joeng4），係中國音樂製作人、作曲家、北京現代音樂研修學院音樂製作講師。佢喺中央音樂學院作曲系畢業。佢之後攞到美國加州藝術學院碩士。

經歷
2017年，佢憑住《深海裏的一條魚》入圍T榜年榜金曲獎。佢亦都係索尼音樂發行旗下嘅詞曲作者。
意大利狼

意大利狼（學名：Canis lupus italicus）係犬科犬屬嘅其中一個亞種。
意大利燒肉

意大利燒肉（意大利文：Porchetta）係意大利嘢食，先將連皮豬肉（多數用五花腩）加埋蒜頭、迷迭香同茴香等香草，再捲住綁起嚟燒烤，最後切片上碟。
意大利文

意大利文（粵拼：ji3 daai6 lei6 man4*2；意大利文： Italiano (幫手·有關)，國際音標：[itaˈljano]；重有種講法做「意大利語言」，意文：lingua italiana，國際音標：[ˈlinɡwa itaˈljana]），簡稱意文，係屬於印歐語系意大利語族羅曼亞語族嘅語言，主要通用喺意大利。而家大概有6千3百萬人用意大利話做母語，大多數係意大利人。意大利文詞彙喺音樂、作曲嘅領域有好多應用。意大利文係羅曼語族中最似拉丁文嘅話之一，尤其係辭彙，另外意大利文嘅輔音有長短之分，同拉丁文一樣，而其他嘅羅曼語言大多都無咗呢個特色；而啲詞嘅重音（英文：Stress (linguistics)）位置比較固定，呢點同其他羅曼語言一樣。
標準嘅意大利文，係中部陀斯卡拿方言嘅翡冷翠口音，呢種方言介乎於意國（包括意大利半島同附近嘅島）南部方言（比如拿坡利話（英文：Neapolitan language））同北部方言（屬高盧-意大利語支（英文：Gallo-Italic languages），係羅曼語族嘅分支）之間，所以長期以來陀斯卡拿話係標準意大利文嘅基礎。不過近年來意大利嘅經濟中心米蘭對標準意文有幾大嘅影響，米蘭話逐漸滲透入標準語文。
意大利文嘅句法係將修飾語放喺被修飾語嘅後面，基本語序係主謂賓（SVO）。

使用地域
意大利存在住多樣嘅方言，但標準意文喺社會各個方面都係名符其實噉享有公共用語嘅地位。意大利內部嘅小型城邦聖馬連奴同梵蒂岡城國亦講意文。同意大利鄰接嘅地域亦用意文，有瑞士南部嘅鐵池挪州（全域）同格留邊敦州（格里佐尼州，Grigioni；一部分）、克羅地亞嘅伊斯特里亞地方。意大利王國嘅舊殖民地索馬里同利比亞等留低咗一部分講意文嘅人，但個使用頻率唔高。

法定語文
除咗係意大利嘅法定語文之外，亦係聖馬連奴嘅法定語文，同瑞士嘅四種法定語文之一，梵蒂岡嘅第二法定語文亦都係意大利話。斯洛文尼亞同克羅地亞都有啲少數意大利族群講意大利話。歐盟都當意大利話係其中一種法定語文。
意大利文藝復興

意大利文藝復興係起源自意大利嘅文藝復興，響14世紀已經開始，係成個歐洲最早開始文藝復興時代嘅地方，主要由意大利半島北部開始（主要係佛羅倫斯）向南傳佈，對羅馬影響最大。
意大利潮什麼

《意大利潮什麼》（英文：Hipster Tour Italy）係香港電視廣播有限公司嘅遊埠節目，由梁芷珮做主持，亦係佢嘅「潮什麼系列」第五輯作品，喺2019年3月18號到6月24號香港時間逢禮拜一20:30到21:00喺J2播。呢個節目會介紹意大利嘅新潮嘢。
意大利王國

意大利王國（意大利文：Regno d'Italia）係1861年到1946年統治意大利嘅政權，係繼東羅馬帝國之後第一個幾乎控制澌成個意大利半島嘅政權。

歷史
意大利王國嘅前身係薩伏亞王朝統治嘅撒丁王國。1860年三月，陀斯卡拿、巴馬、摩德納同羅曼尼亞通過公投決定加入撒丁王國，形成今日嘅意大利嘅雛形。
1870年普法戰爭期間，意大利軍隊趁拿破崙三世掛住迎戰普魯士軍隊嘅機會，出兵攻打靠法國軍事保護嘅教宗國。吞併徂教宗國之後，意大利以教宗國嘅舊首都羅馬為自己嘅新首都，成為亞平寧半島嘅主宰——由於聖馬連奴喺意大利統一戰爭期間保護過好多因為支持統一而受教廷通緝嘅人，所以當聖馬連奴表示唔想成為意大利嘅一部份之後，意大利都無出兵攻打聖馬連奴。
1922年開始，由墨索里尼領導嘅法西斯黨上臺執政，行法西斯主義，之後更參與軸心國，喺第二次世界大戰入面對抗同盟國，直到1943年墨索里尼倒臺之後先至掉轉槍頭。
1946年，意大利就國家體制舉行公民投票，結果有54.3％嘅投票人支持共和制，國王翁貝托二世被迫退位，意大利成為共和國。
意大利文文學

意大利文文學（Italian literature）泛指用意大利文寫嘅文學作品。
意大利文維基百科

意大利文維基百科係維基百科協作計劃嘅意大利文版，由非牟利組織──維基媒體基金會維持負責。家下係各語言嘅維基百科計劃中，規模排名響第9名（跟文章數量計），有超過120萬篇文。
意大利旗

意大利旗，係代表意大利嘅旗。旗長闊比例2:3，左中右分別係綠、白、紅三隻色。
本揚沃拉吉

本揚沃拉吉（1937年8月15號—）曾經係老撾國家主席，由2016年做到2021年。
本星系群

本星系群係銀河入面嘅星系群，直徑約莫1000萬光年，質量約莫2×1012太陽質量。
本月少女

本月少女（LOONA）係南韓Block Berry Creative旗下嘅女子音樂組合，2018年8月正式出道，有12位成員，成員大部份嚟自南韓，有一位嚟自香港，叫黃珈熙（ViVi）。
本橋卓巳

本橋卓巳（1982年8月3號—）係日本足球員，司職中場，效力過橫濱水手，湘南比馬，鳥棲砂岩，山形山神，及栃木SC。
本拿比

本拿比（英文：Burnaby），係加拿大卑詩省第三大城市，位於溫哥華東邊，面積90.61平方公里，2011年人口223218。
本拿比喺1892年正式建立當地政府，但係直到1992年先至被卑詩省政府正式升格為「市」。
本拿比係大溫哥華區域局、西門菲沙大學同埋卑詩理工學院（英文：British Columbia Institute of Technology）嘅所在地。
本村武揚

本村武揚（1997年6月20號—）係日本足球員，打後衞位置，效力千葉JEF聯。
本渡楓

本渡楓（1996年3月6號—）係日本嘅一個女配音員。

配過嘅作品
呢個表唔完整，歡迎加料。
本泉莉奈

本泉莉奈 ，係日本嘅一個女藝人同埋配音員。
星夢動物園

《星夢動物園》（英文：Sing）係套2016年美國電腦動畫片，Garth Jennings執導。
星咲伊里亞

星咲伊里亞 ，係日本嘅一個女藝人同埋配音員。
星團

呢篇文或者呢段要 翻譯（或者由 zh:星團加料）。 請譯佢。
上次編輯：2023年2月16號 17:03。(翻譯指引)
喺武仙座嘅M 92。
星團係恆星嘅集團，可以區分為兩種類型：球狀星團係由成千上萬顆老年恆星被萬有引力緊密束縛喺一起嘅恆星集團；而疏散星團一般只有數百顆恆星，而且通常都好年輕嘅恆星組成，係結構較為鬆散嘅恆星集團。疏散星團喺銀河系中運動時會受到巨大分子雲嘅影響，而隨著時間嘅流易逐漸瓦解，但星團中嘅成員即使唔再受彼此間嘅引力約束，但仍將繼續維持大致相同嘅運動方向喺空間中移動；然後佢哋會被稱為星協或係移動星群。
肉眼可見嘅恆星集團包括昴宿星團、畢宿星團和蜂巢星團。

球狀星團
内文：球狀星團
球狀星團或GC，係數萬顆至數百萬顆恆星聚集喺十至卅光年直徑嘅空間，外觀大致呈圓形嘅恆星集團。佢哋通常包含很老嘅第二星族星－只比宇宙本身年經數億歲－多數嘅顏色係紅色或黃色，質量則少於兩倍嘅太陽質量。噉樣嘅恆星喺集團中佔咗主導地位，因為更大和更熱嘅恆星已經成為爆炸超新星，或係經由行星狀星雲演化進入結束階段嘅白矮星。但係，依然有少數藍色嘅恆星存喺球狀星團內，呢啲恆星被稱為藍掉隊星，被認為係喺恆星密集嘅內部區域，經由恆星合併而形成嘅。
喺我哋嘅銀河系，球狀星團大致呈球形嘅散佈喺銀冕並以高離心率橢員軌道環繞著銀河中心。喺千九百十七年，天文學家哈洛·夏普利就以球狀星團嘅分布狀態，估計出太陽距離銀河中心嘅距離；喺呢之前，我哋唔確定太陽喺銀河中嘅位置。
喺人馬座嘅M 69。
直到最近，球狀星團喺天文學上仍造成很大嘅迷惑，因為恆星演化理論估計出最老嘅球狀星團年齡比估計嘅宇宙年齡仲要老。幸好，使用依巴谷衛星更精確嘅測量出球狀星團嘅距離，以及測量得越來越精確嘅哈伯常數，解決咗呢個悖論，宇宙嘅年齡大約係百卅億歲，比最老嘅球狀星團仲大上數億歲。
超星團，像係銀河系嘅維斯特盧1，可能係球狀星團嘅前身。
我哋嘅銀河系大約有百五十個球狀星團，其中有啲可能係被銀河系破壞嘅小星系，球狀星團M79似乎就係咁樣嘅一個例子。有啲星系有非常多嘅球狀星團，巨大嘅橢圓星系M 87就擁有上千個球狀星團。
有少數明亮嘅球狀星團可以用肉眼看見，其中最亮嘅係奧米茄星團，喺望遠鏡冇發明之前，自古以來就喺星表中被錯誤嘅登錄為恆星並廣為人知。最著名嘅球狀星團是喺北半球嘅M 13，通常稱為武仙座大球狀星團。

中間嘅形態
2005年，喺仙女座星系發現一種全新形式嘅星團，喺某幾種方面與球狀星團相似 （但冇咁密集）。目前，喺銀河系中仲冇發現任何一個中間集團 （也稱為延展球狀星團），但喺仙女座星系中經已發現三個，分別命名為M31WFS C1 、M31WFS C2、和M31WFS C3。
爾種新發現嘅恆星集團包含數十萬顆嘅恆星，數量與球狀星團似。爾種集團嘅特徵，也就係金屬量和星族，也與球狀星團嘅相符。與球狀星團嘅差別只喺佢哋非常嘅大－數百光年嘅直徑－和密度低咗數百倍。因此，喺延展球狀星團中嘅恆星距離也大咗許多。喺參數上，爾種星團介於球狀星團 （低暗物質） 和矮橢球星系（暗物質主導） 之間。
仲唔清楚爾種集團係如何形成嘅，但佢哋嘅形成可能和球狀星團有關。為何M 31有噉樣嘅集團，目前仲唔知道。也唔知道第啲嘅星系係咪也有爾種集團，但也可能M 卅一係唯一擁有延展球狀星團嘅星系。

疏散星團
内文：疏散星團
昴宿星團，以高溫藍色恆星主導，使環繞嘅雲氣形成反射星雲嘅疏散星團。
疏散星團 （OC） 與球狀星團完全唔同。與分散成球形嘅球狀星團唔同，佢哋侷限於銀河平面，並且幾乎都係喺螺旋臂中被發現。佢哋一般都係年輕嘅天體，最多只有幾千萬年嘅年齡，只有少數例外，像係M 67 (最靠近與觀察到最老嘅疏散星團) 。佢哋形成於像係獵戶座星雲噉樣嘅電離氫區。
疏散星團散布喺高達卅光年直徑嘅區域內，但通常只有數百顆恆星。相較於球狀星團嘅人煙稠密係密度非常嘅低，佢哋所受到嘅引力約束也很小，假以時日，會因為巨大分子雲和第啲星團嘅引力而瓦解。近距離嘅遭遇也會導致恆星被彈出，呢個過程稱為’蒸發’。
最顯著嘅疏散星團係位於金牛座嘅昴宿星團和畢宿星團。英仙座座嘅雙星團，h和χ，在夜空中也非常顯著。疏散星團通常由藍色嘅年輕恆星為主，雖然就恆星而言，佢哋只有數千萬年嘅壽命係短暫嘅，但喺佢哋壽終正寢之前，疏散星團多數都經已潰散。

超星團
内文：超星團
超星團 （SSC） 係非常大嘅恆星形成區，被認為係球狀星團嘅前身。

內埋星團
內埋星團 （EC） 係部分或全部包覆喺星際塵埃或氣體內嘅恆星集團。內埋星團最著名嘅例仔係梯形星團。蛇夫座ρ星雲 (L1688)嘅核心區域也有一個內埋星團。

星協
内文：星協
聖誕樹星團最終將會分離。
一個疏散星團一旦唔受重力嘅約束，組成嘅恆星會喺類似嘅路徑上繼續喺空間中移動，噉樣嘅集團稱為星協或係移動星群。喺大北斗嘅大部分恆星原本係一個疏散星團嘅成員，而家係有著相同自行嘅大熊座移動星群。橫越過天空嘅第啲恆星，包括貫索四和南三角座ζ都來自呢個星群。太陽目前正為於呢個星流嘅邊緣，但佢唔屬於呢個星群，因為佢顯示出唔同嘅銀河軌道、年齡和化學成分。
另一個星協環繞著天船三，喺雙筒望遠鏡下非常顯著。因為必須知道恆星嘅自行，因此無法檢測出遙遠嘅星群。

星團喺天文學上嘅意義
喺天文學嘅許多領域，星團係很重要嘅。因為恆星都大約喺同一時間誕生，喺同一個集團中嘅恆星函數只有質量上嘅唔同，所以恆星演化嘅理論完全依賴對疏散星團和球狀星團嘅觀測。
星團也係宇宙距離尺度上關鍵嘅一步。有幾個最接近的星團，可以用視差量度出距離，而喺赫羅圖嘅亮度軸上可以繪製呢啲星團內已知恆星嘅絕對星等。然後，當繪製出未知距離星團嘅赫羅圖之後，對比主序帶嘅位置就可以估計出呢個星團嘅距離。呢個程序稱為主序擬合，喺使用爾種方法時要考慮紅化和星族嘅影響。
星域軒

星域軒（英文：Star Crest）係香港灣仔一個私人豪宅，嚮星街9號西邊街尾，太古廣場三座對面，由太古地產起。屋苑以24小時港式物業管理，「閒人免進」。
星域軒有2幢樓，1999年11月入伙，30層高，共342個樓盤，自設Club house會所同埋泳池。
星域軒發生過兩件兇案，包括2008年2月26號喺1座27樓某單位，一位阿媽俾個仔斬死。
星夢傳奇

《星夢傳奇》（英文：The Voice of the Stars）係香港無綫電視高清製作歌唱比賽電視節目。2013年7月7號至2013年10月13號播出，逢星期日夜晚8點翡翠台同高清翡翠台。參賽者都係無綫電視藝員。首輯由鄭俊弘奪冠軍。
星圖

星圖（英文：sky map或sky chart）係一幅描述某個夜空入面有乜物體嘅圖，天文學家會將佢分做一格格，等人可以易啲搵到啲星。
星報

《星報》係香港一份摺咗嘅報紙，1969年創刊，以晚報形式發行，屬《英文星報》嘅中文版，1984年停刊。
星夜

《星夜》（英文：The Starry Night），係荷蘭畫家梵高嘅油畫作品，畫嘅係一個有好多星星嘅夜空，1889年畫好。
《星夜》影響力龐大，畀人指係後印象派（post-impressionism）嘅一幅代表作品，亦係西方藝術史上最出名嘅畫作之一。
朱日紅

朱日紅，香港資深電影界人士，曾經攞過香港電影金像獎專業精神獎。
朱晨麗

朱晨麗（Rebecca Zhu，1987年12月2號—），江蘇蘇州人，係2011年度香港小姐競選嘅冠軍，同時獲觀眾投票選獲得最受歡迎大獎；歡樂大使獎同時尚目光獎。朱晨麗喺香港演藝學院舞蹈學院畢業，主修芭蕾舞，曾獲美國甘迺迪表演藝術中心獎學金走到美國深造芭蕾舞，返返香港後被香港芭蕾舞團收納。佢代表香港參加2011年度國際中華小姐競選。

感情生活
佢曾經同親中派政治人史昊洺傳緋聞。
朱易

朱易（Beverly Zhu，2002年9月19號—）係美國出世嘅華裔花式溜冰運動員，2018年歸化中華人民共和國。佢喺2022年冬季奧林匹克運動會代表中華人民共和國出戰花式溜冰團體賽表現失準，被中國大陸網民狂鬧。根據美國官方紀錄，朱易未有放棄美國籍。
木板

木板係長條形薄身嘅木材，可以用嚟砌船、起屋、起橋、整傢俬。
木村龍朗

木村龍朗（1984年6月24號—）係日本足球員，司職中場，效力過廣島三箭，金澤薩維根，及長崎成功丸。
木棉花

木棉花（粵拼：muk6 min4 faa1；學名：Bombax ceiba），第個名係英雄樹（jing1 hung4 syu6）或紅棉樹（hung4 min4 syu6）或攀枝花（paan1 zi1 faa1）或吉樹（gat1 syu6）或瓊枝（king4 zi1）；簡稱木棉（muk6 min4）或紅棉（hung4 min4），廣東廣州、廣西崇左、四川攀枝花同臺灣高雄市民，又嗌英雄樹（jing1 hung4 syu6）或英雄木（jing1 hung4 muk6），係木棉科木棉屬嘅落葉大喬木，喺熱帶同亞熱帶地區先至搵到。

名
木棉，本名棉。棉字即係木棉咁解。廣韻仙韻有寫，「棉。木棉，樹名。吳録云，其實如酒杯，中有綿如蠶綿，可作布。又名曰緤，羅浮山記曰，正月花如芙蓉，結子方生，葉子内綿至蠶成即熟。廣州記云，枝似桐枝葉，如胡桃葉而稍大也。」以前會用佢嘅綿造布。
木棉開木錦花，落晒葉先開紅花，有如烽火，份外顯眼，故此又嗌紅棉、紅棉樹。近人起咗個花名英雄樹，以佢又高又紅，有如英雄。
喺廣州，因為呢樖嘢係因為秦朝嗰時，南越國王趙佗落嚟南海郡嗰陣，見到樖樹紅色好似個烽光噉，所以先至改咗噉嘅名。
「古貝」同「吉貝」就分別係梵文「Karpassa」同南洋土語「Ceiba」嘅音譯。之所以唔揀「吉貝」嘅名係因為爪哇島嗰邊有樖嗌爪哇木棉「Ceiba Pentandra」嘅樹，加上個樣差唔多噉，搞到好多人都搞錯嗮。
喺海南，「瓊枝」係因為海南島入面有呢樖嘢生而改成噉嘅名。
而「英雄樹」個名係因為喺森林入面，木棉樹嘅樹頂成日都超過其它樹，所以就係噉嚟。

形態
呢樖嘢有10－25米咁高。樹幹直立，有明顯瘤刺；掌狀複葉互生，而且葉柄都好長，由5－7嚿長橢圓形嘅細葉組成；而樹上面一般都係先開花，之後再生樹葉。而開花時間一般都喺春初時期，嗰啲花簇都喺生喺樹枝嗰度。而花冠一般都係紅色到橙紅色嘅範圍，直徑有差唔多12cm，有5嚿花瓣。而肉質就好似調轉嘅蛋或橢圓形噉。佢喺唔同季節入面有唔同形態：
春：樹上面開花，冇樹葉。成樖嘢係一片橙紅色。
夏：樹上面出樹葉，之前開咗嗰啲花就跌嗮落嚟。成樖嘢係一片綠色。
秋：樹上面開始出現落葉。
冬：好似光棍樹咁光莌莌。
花樣方面，大多數見到嘅都係公花。而蒴果都好大吓，好似個橢圓形噉，木質，一般係白色。一熟咗之後自己識裂開。而蒴果入面都裝嗮棉花響度，一般到春末夏初嗰時，如估由得佢嘅果喺樹道唔摘佢，佢嘅果啲「棉」同籽一齊，好似蒲公英嘅飛絮噉飛嗮出嚟。而花一般都喺春末夏初時期結果嘅。

相
木棉花木棉花 棉花同佢嘅核棉花同佢嘅核 有好勁抽生命力嘅木棉籽有好勁抽生命力嘅木棉籽 收集咗之後，乾曬緊嘅木棉花。收集咗之後，乾曬緊嘅木棉花。 喺春末夏初嗰時，木棉嘅果爆出嚟嘅棉，好似蒲公英嘅飛絮噉。喺春末夏初嗰時，木棉嘅果爆出嚟嘅棉，好似蒲公英嘅飛絮噉。

用途
呢樖嘢可以用嚟整救生水泡嘅同時，亦可以用嚟做木材同紙。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
木棉花謝時，會跌落地。坊間會執咗曬來做藥。其中，木棉嘅根、莖入面嘅嘢有收斂同鎮痛功效，佢啲汁可以醫痢疾；而根皮、莖皮同刺磨成粉之後就可以整成藥膏，用嚟醫粉刺。木棉花嘅花瓣重可以曬乾嚟浸茶、煲湯同入藥。而木棉嘅樹皮，喺廣東嗰边都成日當成海桐皮嚟入藥。佢味苦性平。主要功效係祛風濕，通經絡，殺蟲。醫風濕痹痛，痢疾，牙痛同門疥癬。

市花
唔少城市攞咗木棉花做市花，好似廣東省廣州市、潮州市、四川省攀枝花市、廣西壯族自治區崇左市，同埋臺灣高雄市噉。由於佢樖樹又高又大又粗，所以喺華南地區，有人當佢係英雄噉，話成係「英雄樹」或「英雄木」。另外，臺北市中正區嘅區花同埋金門縣嘅縣花都係佢。

香港
以前香港有首嗌《紅棉》（羅文主唱嗰首）嘅歌就有用到木棉樹喇。
喺金鐘有條紅棉路，喺香港島結婚啲人成日都嚟嗰度註冊結婚登記嘅。

臺灣
臺灣有首叫《木棉道》嘅民歌，唱嘅就係同木棉花有關嘅嘢。而歌詞第一句就講咗木棉花道開花嘅嘢。
喺高雄市金門縣入面成日用呢樖樹話成當地嘅民宗有好犀利嘅發展噉解。

航空標記
中國南方航空標誌嘅撈稿，就係用咗紅色嘅木棉花嚟做撈稿。
如估去過機場附近都知，其中中國南方航空公司嘅撈稿就係一朵抽象化嘅大紅木棉花放喺寶石藍嘅飛機尾翼嗰邊。

廣州
木棉花之所以做咗廣州市嘅市花，係因為木棉花係中國南方入面特有嘅花，而且喺1982年開始一直都係廣州市嘅市花，象徵坦誠同熱情。
木棘証人

《木棘証人》（英文：The Witness）係香港無綫電視製作嘅時裝電視劇，喺2020年10月播出，由羅仲謙同張曦雯領銜主演，並由韋家雄、張文慈、徐榮、劉江、張秀文同黃子雄聯合演出，監製梁耀堅。
木果楝

木果楝（粵拼：muk6 gwo2 lin6；學名：Xylocarpus granatum）既係楝科木果楝屬入面嘅一個品種，又係一種喬木或灌木。喺亞洲嘅海邊、非洲嘅東邊沿海地區、東太平洋嘅群島同中國嘅海南島地區入面先至可以搵到佢。

用途
呢樖嘢有好多單寧響度，而且木頭係屬紅木嘅品種，可以用喺整車、傢俬、農產用具同建築嗰邊。
木棉樹出版社

木棉樹出版社係一間香港嘅出版社，喺1998年創立。其書刊大部分都係針對小學生同初中生嘅兒童文學。第一份作品係1998年10月創辦嘅《木棉樹兒童文學月刊》，內容包括童話、童詩、兒童小說、兒童科學、漫畫等，喺2019年6月因為創辦人兼主要內容編輯黃雅文身體抱恙而停刊，合共出版203期。除咗月刊，出版社亦出版書籍，大部分係兒童文學童書同埋繪本。
木棉樹嘅名係嚟自有「英雄樹」之稱嘅木棉樹，因為佢生得高大挺拔、骨幹畢直，又成日生得高過嗮周圍啲樹。
木棉灣站

木棉灣站係深圳地鐵3號線一個站，喺龍崗大道布吉街道。個站2010年12月28號啟用。
愛爾蘭國立大學

愛爾蘭國立大學（愛爾蘭蓋爾文：Ollscoil na hÉireann；英文：National University of Ireland）係根據《1908年愛爾蘭大學法》建立嘅大學系統。目前旗下有四間組成大學，另外有五間獲承認嘅學院。
愛爾蘭和平衛隊

愛爾蘭和平衛隊（愛爾蘭蓋爾文：Garda Síochána na hÉireann，複數：Gardaí）係愛爾蘭共和國嘅國家警察部隊。
愛爾蘭國防軍

愛爾蘭國防軍（愛爾蘭蓋爾文：Óglaigh na hÉireann、英文：Irish Defence Forces）係愛爾蘭共和國嘅武裝力量，由陸軍、海上部隊、空中部隊同後備國防軍四個部份組成。愛爾蘭國防軍嘅總司令係愛爾蘭總統，但係以總統嘅名義行使總司令職權嘅通常係國防部長，而國防部長嘅諮詢機構係國防委員會。
愛爾蘭國防軍個愛爾蘭蓋爾文名，同愛爾蘭共和軍嘅愛爾蘭蓋爾文名完全一樣，反映咗共和軍同國防軍之間上傳下承嘅歷史關係。

角色
由於愛爾蘭位置偏遠，因此外國軍隊大規模入侵嘅可能性唔大，加上愛爾蘭共和國從自由邦時期就開始奉行嘅中立政策，令到愛爾蘭國防軍嘅武裝相當無威脅性，空中部隊甚至連一架戰鬥機都無。雖然係咁，但係愛爾蘭共和軍就有參與聯合國維和部隊嘅長遠歷史。今日，國防軍嘅職能包括：
保護愛爾蘭共和國免受外敵入侵（北愛爾蘭由英軍保護）；
協助警察；
參與聯合國維和、災害救護及人道主義援助行動；
喺歐盟框架範圍內保護愛爾蘭漁業資源；
其他民防職能，包括運輸重要人物同處理海洋污染等等。

組織
愛爾蘭國防軍分為兩大組成部份：常備國防軍同後備國防軍。常備國防軍分為陸軍、海上部隊同空中部隊；後備國防軍分為第一陣線同第二陣線，第一陣線主要由常備國防軍嘅復員老兵組成，第二陣線就分為陸軍後備隊同海上部隊後備隊。

陸軍
陸軍常備部隊有大概8500人，後備部隊就有大概13000人。全部陸軍部隊分屬兩個旅：駐守東部嘅第一旅同駐守南部嘅第二旅。之前重有過一個駐守西部嘅第四旅，但係已經喺2012年解散咗，屬下嘅部隊分別編入第一旅同第二旅。此外，陸軍部隊重會按照作戰角色分為九個兵團：步兵兵團、炮兵兵團、騎兵兵團、工程師兵團、後勤兵團、醫療兵團、運輸兵團、憲兵兵團同通訊及情報兵團。陸軍重喺橡樹教堂郡古勒基地（Campa an Churraigh, Co. Cill Dara）設有一個訓練基地，另外重有陸軍特種部隊等獨立編制。
同英國相比，愛爾蘭嘅軍工業相對落後，步兵嘅武器，從槍械到戰車，絕大部份都要從海外採購。目前陸軍最常見嘅戰車係瑞士MOWAG公司生產嘅「食人魚」裝甲運兵車同英國Alvis公司生產嘅FV101「蝎子」輕型坦克。雖然愛爾蘭基於中立政策而無加入北約，但係陸軍嘅武器好多都係符合北約制式嘅。

海上部隊
海上部隊一共有1144人，主要嘅職責係保衛愛爾蘭共和國領海同埋愛爾蘭海魚保育區。雖然海上部隊未參加過任何戰爭，但係就截獲過好多企圖出入愛爾蘭嘅運毒船。海上部隊目前有8隻輕型戰艦，全部配有充氣快艇，另外重有一啲訓練船隻。火力唔算強，但係足夠保衛領海，需要嘅時候亦都可以實施登艦作戰。
由於奉行中立政策，海上部隊嘅角色僅僅限於「保衛國土」，具體包括：
護漁；
協助政府機構改革；
截獲毒品；
海上維安；
潛水任務；
控制水體污染；
海外任務支援。

空中部隊
空中部隊係愛爾蘭國防軍最細嘅組成部份，祇有大約939人。同一般嘅空軍唔同嘅係，愛爾蘭空中部隊並無擔當到國土防空伊個角色，亦都唔負責海上搜救行動（海上搜救行動由海岸防衛隊負責）。空中部隊嘅主要角色包括：
支援陸軍；
支援海上部隊；
支援政府機構；
支援民間力量；
支援政府部門。
愛爾蘭共和軍

愛爾蘭共和軍（英文：Irish Republican Army；愛爾蘭蓋爾文：Óglaigh na hÉireann）係愛爾蘭島上面嘅一個准軍事組織，前身係1913年成立，發動都柏林復活節起義嘅愛爾蘭志願軍。
1919年愛爾蘭革命政府成立之後，愛爾蘭共和軍就成為咗革命政府嘅武裝部隊，喺愛爾蘭獨立戰爭當中扮演重要角色。1922年《英愛條約》簽訂咗之後，由於革命政府內部對接唔接受英愛條約產生嚴重分歧，愛爾蘭共和軍因而分裂成兩派，導致愛爾蘭內戰爆發。條約派最後贏咗反條約派，後來重成為咗愛爾蘭共和國嘅武裝部隊——愛爾蘭國防軍，但係反條約派並未停止活動。
1969年，左傾思潮嘅興起引致愛爾蘭共和軍再次分裂成兩派：「臨時派共和軍」同「正式派共和軍」。
愛爾蘭國立大學都柏林分校

愛爾蘭國立大學都柏林分校，又叫都柏林大學學院（愛爾蘭蓋爾文：An Coláiste Ollscoile, Baile Átha Cliath - Ollscoil na hÉireann, Baile Átha Cliath），係愛爾蘭國立大學嘅其中一間分校，曾經位於都柏林市中心地帶，但係宜家絕大部份科系都已經搬咗去都柏林南邊嘅比勒菲爾鎮（Belfield, Co. Dún Laoghaire–Ráth an Dúin）。愛爾蘭國立大學都柏林分校係全愛爾蘭共和國最大嘅大學，有超過1300名教職員工同13000名學生。
都柏林分校嘅前身係1854年組建嘅愛爾蘭天主教大學（Ollscoil Chaitliceach na hÉireann），1880年改組過一次，1908年愛爾蘭國立大學成立之後，將愛爾蘭天主教大學改組為都柏林分校，正式授權都柏林分校頒發學位。1997年，改名做「愛爾蘭國立大學都柏林分校」。1998年再改名做「都柏林大學學院－愛爾蘭國立大學都柏林分校」。
東北亞

東北亞（粵拼：dung¹ bak¹ ngaa³）即係亞洲東北部，泛指朝鮮、韓國、日本等地。有時亦都包括俄羅斯西伯利亞。
東北地島

東北地島係挪威冷岸群島第二大島，面積14,443平方公里。
東北九省

東北九省係中華民國喺民國36年（1947年）對中國東北嘅政區劃分。因為滿洲國將本嚟東北三省遼寧、吉林、黑龍江分做18省，中華民國收返呢區後，顧及實際情況，將呢區分做9個省：遼寧、安東、遼北、吉林、松江、合江、黑龍江、嫩江、興安，同埋3個直轄市：大連、瀋陽、哈爾濱。
不過嗰陣國共內戰已經再爆發，中共已經實際控制住東北九省唔少地方，所以東北九省一直未有成功實施，到中華人民共和國建政後，恢復東北三省，而中國東北嘅具體範圍亦同民國有啲差異。
東北偏北

東北偏北，或者叫東北偏北方，係指東北同北之間，接近正東北偏北嘅方向。而正東北偏北係正東北同正北正中間嘅方位，符號NNE，來自英文North-northeast。用真方位角表示，係022.5度，符號022.5°，用羅經方位角，係N22.5°E。
東北偏北相反方向係西南偏南。正東北偏北相反就係正西南偏南。
東北偏東

東北偏東，或者叫東北偏東方，係指東北同東之間，接近正東北偏東嘅方向。而正東東偏北係正東北同正東正中間嘅方位，符號ENE，來自英文East-northeast。用真方位角表示，係067.5度，符號067.5°，用羅經方位角，係N67.5°E。
東北偏東相反方向係西南偏西。正東北偏東相反就係正西南偏西。
東北圩田

東北圩田（荷蘭文：Noordoostpolder）係荷蘭一座城，喺傅利禾蘭，人口5萬。
東北人都是活雷鋒

《東北人都是活雷鋒》（簡化字：东北人都是活雷锋）係中國大陸歌手雪村喺1995年所寫嘅一首歌。
東北兔

東北兔（學名：Lepus mandshuricus）係兔科兔屬嘅其中一個種。
托勒密王國

托勒密王國，係古埃及其中一個王國，由亞歷山大大帝將領托勒密一世喺前304年立國，一路去到前30年埃及妖后死咗後畀羅馬帝國吞併咗。
托卡特省

托卡特省（土耳其文：Tokat ili）係土耳其嘅其中一個省，首府托卡特。
托勒斯海峽

托勒斯海峽響澳洲同新畿內亞之間，最窄個位只有150公里。佢嘅南面係約克角半島（澳洲昆士蘭州嘅最北端），北面係巴布亞新畿內亞嘅西部省。
托勒密厄斯

托勒密厄斯（公元前201年－前163年任總督，公元前163年－前130年任國王），係塞琉西帝國轄下科馬基尼行省嘅最後一任總督（Satrap），曾仕事於安條克三世、塞琉古四世 、安條克四世同埋安條克五世四位敍利亞王帝。
公元前163年，當塞琉西帝國就快瓦解時，托勒密厄斯決定反出塞琉西，等科馬基尼成為獨立王國，以撒摩撒他（Samosata）做國都。撒摩撒他原本係科馬基尼行省時嘅首府。
托密勒厄斯事實上係帕提亞國王米特裡達梯一世嘅親戚，所以佢同帕提亞王朝係有關係嘅。根據內姆魯特達格陵墓嘅銘文碎片，考古學家發現托勒密厄斯係波斯國王大流士一世嘅後裔。
托勒密厄斯卒於公元前130年，佢老婆唔知叫乜名，佢嘅仔同王位繼承人係薩姆斯二世。
托勒密

克勞狄烏斯·托勒密（希臘文：Κλαύδιος Πτολεμαῖος,，90年—168年），係古羅馬希臘裔學者，喺埃及出世，細細個就去咗當時希臘文明嘅中心－亞歷山大城－度學習。佢對科學好有研究，尤其係天文學，整理出托勒密星座。
托勒密最著名嘅貢獻係佢十三卷嘅天文學著作《天文學大成》（Almagest）。呢本書係一個綜合性嘅天文學著作，包含咗對當時天體運動嘅觀察同理論解釋。佢根據「地心說」提出咗一個以地球為中心嘅宇宙模型。呢個模型喺西方天文學界影響深遠，持續咗好多世紀，直至千幾年後先至被推翻。佢又編咗個星曆表，提出日食同月食嘅計算方法。
除咗天文學，托勒密亦對地理學有重要貢獻。佢根據亞歷山大圖書館館長艾拉托斯發明嘅經緯線概念，畫咗張有八千幾個地方經緯度嘅地圖，被稱為「托勒密地圖」，連同佢收集嘅當時地理知識同資訊，包括地球嘅大小同形狀、地理座標系統噉，收錄喺佢嗰八卷《地理學指南》（Geographia）。呢本書對後世地理學嘅發展有很大影響，佢嘅座標系統亦係後來經緯度座標系統嘅基礎。
唔上咁，托勒密重係一個光學家，喺佢本《光論》（Optics）入面，佢畫咗光線嘅折線角、整理出一個折射表、提出咗光線嘅基本原理。
雖然托勒密好多學說同研究都被推翻，托勒密地圖又被後來嘅航海家話唔準，但係冇古人就冇來者，佢始終係科學史上一個偉人。
托勒密星座

托勒密星座（Ptolemy Constellations）係由天文學家托勒密整理出嚟嘅一系列星座，一共有48個。
托勒密一世

托勒密一世（希臘文：Πτολεμαίος ο Σωτηρ，前367年—前283年）係埃及托勒密王朝嘅創建人。佢響前323年開始做埃及總督，跟住響前305年開始自稱法老王。
托勒密王朝

托勒密王朝係指統治托勒密王國嘅王室家族，由托勒密一世開創，主要統治埃及，歷任統治者都係埃及史上嘅法老王。

君主一覽
托勒密一世，前305年或前304年至前282年在位。
托勒密二世，前284年至前246年在位。
托勒密三世，前246年至前222年在位。
托勒密四世，前221年至前204年在位。
托勒密五世，前204年至前180年在位。
托勒密六世，前180年至前164年、前163年至前145年在位。
前170年至前164年同托勒密八世、克里奧帕特拉二世共治。前164年畀托勒密八世奪權，前163年做番王。前163年至前145年同克里奧帕特拉二世共治。
托勒密八世，前170年至前163年、前145年至前132年或前131年、前127年或前126年至前116年在位。
前170年至前164年同托勒密六世、克里奧帕特拉二世共治，前145年至前132年或前131年同克里奧帕特拉二世、克里奧帕特拉三世共治，前127年或前126年至前116年同克里奧帕特拉三世共治，前124年加埋克里奧帕特拉二世共治。
克里奧帕特拉二世，前132年或前131年至前127年自己一個人統治。
托勒密九世，前116年至前107年、前88年至前81年在位。
托勒密十世，前107年至前88年在位。
托勒密十一世，前80年在位。
托勒密十二世，前80年至前58年、前55年至前51年在位。
前79年至前69年同克里奧帕特拉五世共治。
貝勒尼基四世，前58年至前55年在位。
前58年至前57年同克里奧帕特拉六世（可能同克里奧帕特拉五世係同一個人）共治。前55年，貝勒尼基四世畀佢阿爸托勒密十二世搶返王位。
克里奧帕特拉七世，前51年至前30年在位。
佢係托勒密十二世個女。
托勒密十三世，前51年至前47年在位。
同克里奧帕特拉七世共治。佢係托勒密十二世個仔。
托勒密十四世，前47年至前44年在位。
同克里奧帕特拉七世共治。佢係托勒密十二世另一個仔。
托勒密十五世，前44年至前30年在位。
同克里奧帕特拉七世共治。佢係克里奧帕特拉七世個仔。
托勒密七世有冇實際統治過有爭議。
呢篇托勒密王朝係同古埃及有啦掕嘅楔位文章，重未搞掂嘅。麻煩你幫手補充佢嘅內容。
未完成嘅交響曲

未完成嘅交響曲係指因為某啲原因（例如係唔見咗樂譜嘅某啲部份）而俾人覺得佢「未完成」嘅交響曲。
未來殺姬：Anon

《未來殺姬：Anon》（Anon）係一部2018年嘅英國科幻電影，由安德魯尼高執導，基夫奧雲、雅曼達施菲主演。
故仔講未來世界嘅警方透過「心眼」監控人民嘅記憶去杜絕罪案，但係一個神秘女人出現，「心眼」居然偵測唔到佢嘅身份同歷史。
未來的未來

《未來的未來 (動畫)》 - 2018年發行嘅一部日本劇場動畫。
《Michael Jackson's This Is It》（臺灣譯名《麥可傑克森 未來的未來 演唱會電影》） - 一部以米高積臣為主角嘅紀錄片。
梁詠琪歌曲《未來的未來》，收錄喺佢嘅《女．色》專輯入面。
未來還未來

《未來還未來》係香港電視娛樂嘅ViuTV製作嘅電視劇，喺2017年9月25號到10月6號逢禮拜一到五21:30-22:00喺ViuTV首播，一共10集。套劇由劉俊謙、岑樂怡、羅伊婷、黃奕晨領銜主演。

故仔大綱
套劇用偽紀錄片形式去拍，講4個唔同行業嘅後生仔點樣去追尋夢想。
未完成

《未完成》係星加坡歌手孫燕姿出嘅第六張錄音室專輯。喺2003年1月10號由華納音樂發行。

簡介
呢隻碟出咗12日喺臺灣嘅銷量破25萬張，喺中國大陸攞到70幾萬嘅銷量，全亞洲銷量突破100萬張。
未入流

未入流又叫流外，係中國、朝鮮、越南、琉球等國家嘅古代官位，低過從九品嘅官。
未央宮

未央宮，宮之一，喺漢長安，相當於今日中華人民共和國陝西省西安市未央區。漢皇帝劉邦時建，劉邦在位七年時，開始起，九年時完成，雖則叫做宮，實情係皇城，宮牆就係城牆。未央宮所在嘅長安，未央宮之外，好長時間係無城牆。未央宮牆就係防守之用。
未央宮，起喺秦章臺嘅地基上，由蕭何負責建宮，以當時習慣，宮要起喺夯土之上，高過周圍，以便防守。宮長方形，共分前殿、椒房殿、官署、少府、石渠閣、天祿閣、滄池等主要建築，宮牆四周開咗正門同掖門，宮牆四角有角樓。
未央宮佔地甚廣，不過佢包埋苑池。
後尾又起咗長樂宮，喺未央宮之東。所以，未央宮又叫西宮，長樂宮又叫東宮。
未央宮，長安城西南。
未來特警

《未來特警》（日文：特警ウインスペクター；英文Tokkei Winspector）係一套日本電視劇，1990年由日本電視台播出。香港無綫電視喺1991年播出第一段，1993年播出第二段。
東風東路小學

東風東路小學（英文：Dongfeng East Road Primary School，郵政式拼音：Tung Fung East Road Primary School），係廣州越秀區一間小學，喺東風東路756號。1948年創立，原名廣州私立金巴侖小學，係美國金巴崙長老會辦嘅教會學校。1960年代初（可能係1961年夏天）短暫改做廣東師院附屬小學。無耐，校門口嘅馬路鋪好，定名黃埔大道，因此學校改名黃埔大道小學。1984年改名東風東路小學。